Hevur tú ætlanir at fara uttanlands við bilinum í summar, er tað eitt gott hugskot at kanna hesi viðurskifti áðrenn túrin. Bilurin kann væntast at koma undir nakað øðrvísi ávirkan, enn tá ið koyrt verður í Føroyum. Um ein ætlar sær ein longri túr, eitt nú til Suðureuropa, verða lættliga koyrdir 5-6.000 km á eini slíkari ferð, og tí kann tað vera eitt gott hugskot at skifta motoroljuna áðrenn farið verður avstað. Á eldri bilum kemur ofta fyri at lamellirnar í kølaranum oyðileggjast, soleiðis at kølarin ikki virkar eins væl og hann eigur at gera. Tí eigur hesin at verða kannaður og skiftur út um neyðugt. Bremsur: Bremsurnar eiga at verða kannaðar og umvældar um neyðugt. Bremsiløgurin eigur tí at verða skiftur áðrenn ferðina. Stýritól: Kannað bilin fyri róðurslør og umvæl um neyðugt. Eftirkanna eisini at nokk av olju er servostýringini. Best er eisini at hava summardekk undir bilinum, tá ið hesi hava tað besta vegfesti, bæði í vátum og turrum veðri, og eisini best tola at koyra í heitum veðurlagi. Minnst til at hava somu dekktypu (t. d. summardekk) á øllum 4 hjólum. Um koyrt verður uttanlands í køldu árstíðini, er vert at leggja til merkis at í fleiri londum er krav um vetrardekk/heilársdekk (M + S merkt) tá ið hálka er. Henda flokking kann lesast á síðuni á dekkinum, t. d. S = max. 180 km/t, T = max. 190 km/t og H = max. Kanna eftir at øll ljósini eru í lagi. Tað kann eisini vera eitt gott hugskot at skifta perur innan fráferð. Skjøl: Minnst til skrásetingarskjal, koyrikort, pass og reytt/grønt tryggingarprógv. Frá 1. nov. 2012 hevur verði krav í Fraklandi, at ein nýtiligur alkohol-testari skal vera í øllum bilum ið koyra í landinum, eisini útlendskum. Umhvørvis-merki: Sum víst verður á í øðrum tíðindaskrivi á hesari heimasíðu, er tað eitt krav at allir bilar, ið skulu koyra í ávísum týskum býum, skulu hava eitt serligt umhvørvismerki (Umweltplakette) í forrútinum. Viðmælt útgerð at hava við: Ávaringartrýkantur (kravdur í m. a. Týsklandi í samb. við motorsteðg) og trygdarvestur.